CELEX: 52007PC0367
Language: fi
Date: 2007-07-25
Title: Ehdotus Euroopan parlamentin ja neuvoston direktiivi, taajuusalueista, jotka varataan yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitettuun käyttöönottoon yhteisössä, annetun neuvoston direktiivin 87/372/ETY kumoamisesta

Tärkeä oikeudellinen huomautus

|

52007PC0367

Ehdotus Euroopan parlamentin ja neuvoston direktiivi, taajuusalueista, jotka varataan yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitettuun käyttöönottoon yhteisössä, annetun neuvoston direktiivin 87/372/ETY kumoamisesta  /* KOM/2007/0367 lopull. - COD 2007/0126 */  

	[pic] | EUROOPAN YHTEISÖJEN KOMISSIO |Bryssel 25.7.2007KOM(2007) 367 lopullinen2007/0126 (COD)EhdotusEUROOPAN PARLAMENTIN JA NEUVOSTON DIREKTIIVI,taajuusalueista, jotka varataan yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitettuun käyttöönottoon yhteisössä, annetun neuvoston direktiivin 87/372/ETY kumoamisesta(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Tämän ehdotuksen tavoitteena on kumota 25 päivänä kesäkuuta 1987 annettu neuvoston direktiivi 87/372/ETY taajuusalueista, jotka varataan yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitettuun käyttöönottoon yhteisössä (jäljempänä GSM-direktiivi), jotta näitä taajuusalueita voivat käyttää muutkin sähköisiä viestintäpalveluita tarjoavat järjestelmät kuin GSM-järjestelmät. Tavoitteena on mahdollistaa laajempi palveluiden ja teknologioiden valikoima ja maksimoida näin kilpailu taajuusalueilla, joita on tähän asti säännelty GSM-direktiivillä, sekä samalla suojata GSM-palveluiden toiminnan jatkuvuus ja varmistaa, että palvelut pysyvät koordinoituina. Tähän pyritään mahdollistamalla taajuuden käyttö GSM-palveluiden lisäksi myös muille yleiseurooppalaisille sähköisille viestintäpalveluille. Ensimmäisessä vaiheessa mukaan tulisi UMTS-matkaviestintäjärjestelmä. Tämä edellyttää kyseiselle taajuusalueelle uusia yhdenmukaistettuja teknisiä käyttöehtoja, jotka määritellään Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (jäljempänä radiotaajuuspäätös) mukaisesti hyväksyttävässä komission päätöksessä. |120 | Yleinen tausta Jäsenvaltioiden on tällä hetkellä GSM-direktiivin mukaisesti varattava taajuusalueet 890–915 MHz ja 935–960 MHz kokonaan GSM-palveluille. Rajoituksen vuoksi taajuusalueita eivät voi käyttää kaikki yleiseurooppalaiset järjestelmät, jotka pystyvät tarjoamaan kehittyneitä yhteentoimivia puheensiirto-, data- ja multimediapalveluita suurella kaistanleveydellä. Uudet yleiseurooppalaiset järjestelmät, kuten UMTS-järjestelmä, tarjoavat mahdollisuuksia, joita GSM-järjestelmä ei pysty tarjoamaan. Teknologia on kehittynyt sen jälkeen, kun GSM-direktiivi 20 vuotta sitten annettiin, ja uusista järjestelmistä on tullut elinkelpoisia ja niihin liittyville palveluille on selvät markkinat. Koska GSM-direktiivin kattamalla 900 MHz:n taajuusalueella on signaalin etenemisominaisuuksia, jotka mahdollistavat pitkän kantaman vähäisillä kuluilla, se soveltuu harvemmin asuttujen alueiden ja maaseutualueiden kattamiseen paremmin kuin korkeammat taajuusalueet. GSM-direktiivin kumoaminen mahdollistaisi sen, että nykyinen taajuuden varaaminen GSM:n käyttöön poistuisi. Kumoaminen vaatii kuitenkin myös asianmukaista teknistä yhdenmukaistamista, jotta voidaan säilyttää taajuusalueen nykyinen yhdenmukainen asema ja suojata tällä hetkellä taajuusaluetta käyttävät GSM-palvelut. Tämän vuoksi on säädettävä tekniset ehdot, jotka mahdollistavat taajuusaluetta 900 MHz käyttävien uusien järjestelmien toiminnan GSM-järjestelmien rinnalla. Paremman sääntelyn periaatteiden mukaisesti radiotaajuuspäätös tarjoaa oikeudellisen keinon tällaisen yhdenmukaistamisen hyväksymiselle. Siinä ennakoidaan mekanismi, joka mahdollistaa suhteellisen nopean reagoinnin tekniikan kehittymiseen ja sitovan teknisen yhdenmukaistamisen hyväksymisen Euroopan unionissa sellaisen komission päätöksen muodossa, joka antaa oikeudellisen varmuuden taajuusalueen yhdenmukaistetulle käytölle. Komissio antoi 5. heinäkuuta 2006 radiotaajuuspäätöksen 4 artiklan 2 kohdan mukaisesti Euroopan radio-, tele- ja postihallintojen yhteistyökonferenssille (jäljempänä CEPT) taajuusaluetta 900 MHz (alueen 1800 MHz lisäksi) koskevan toimeksiannon. Aluksi CEPT tutki, olisiko UMTS mahdollista ottaa GSM-verkkojen rinnalla käyttöön taajuusalueilla 900 ja 1800 MHz koko Euroopan yhteisön kaupunki-, taajama- ja maaseutualueilla, ja määritteli tekniset edellytykset, jotka takaavat kantoaaltotaajuuksien riittävän erottelun. Tarkemmat tekniset edellytykset GSM:n ja muiden yleiseurooppalaiseen kattavuuteen pystyvien järjestelmien rinnakkaistoimintaan taajuusalueella määritellään myöhemmin, kun kyseiset järjestelmät on teknisesti määritelty. Kun taajuusalue 900 MHz avataan uusille järjestelmille, GSM:n nykyisen käytön tulisi säilyä suojattuna koko yhteisössä niin kauan kuin palvelulle on kohtalaisen paljon kysyntää, ottaen huomioon GSM-palveluiden merkityksen yhteisön sähköisen viestinnän politiikassa. Komissio pitää olennaisen tärkeänä myös sitä, että viereisten taajuusalueiden nykyisille käyttäjille taataan asianmukainen suoja ja että otetaan huomioon mahdolliset yli 960 MHz:n taajuuksilla toimivat ilmailuviestintäjärjestelmät, jotka vaikuttavat Euroopan yhteisön politiikan tavoitteiden saavuttamiseen tällä sektorilla. Toimeksiannon yhteydessä CEPT antoi tähän liittyviä teknisiä neuvoja. Jotta taajuusalueiden käyttö olisi mahdollisimman joustavaa, jäsenvaltiot saisivat vapauden ottaa taajuusalueelle 900 MHz (ja 1800 MHz) GSM:n rinnalle käyttöön kansallisen tason järjestelmiä ja muita tunnustettuja yleiseurooppalaisten sähköisten viestintäpalveluiden tarjontaan pystyviä maanpäällisiä järjestelmiä, mikäli nämä järjestelmät voivat toimia yleiseurooppalaisten järjestelmien rinnalla. |130 | Voimassa olevat aiemmat säännökset Kyseisten taajuusalueiden käyttöä sääntelee kumottava GSM-direktiivi, mutta radiotaajuuspäätöksen mukaisesti on määrä tehdä päätös, jolla luodaan uudet yhdenmukaistetut taajuuksien käytön edellytykset ja jonka voimaantulon komissio hyväksyy, kun GSM-direktiivi on virallisesti kumottu. |140 | Johdonmukaisuus suhteessa unionin muuhun politiikkaan ja muihin tavoitteisiin Radiotaajuuspolitiikan on mukauduttava yleisen langattoman viestinnän käyttöalustojen ripeään ja monipuoliseen kehitykseen ja kasvuun sekä varmistettava EU:n yleisen poliittisen tavoitteen eli EU:n sisämarkkinoiden ja Euroopan kilpailukyvyn tavoitteiden noudattaminen takaamalla innovaatioita suosiva sääntely-ympäristö, joka johtaa mobiilipalvelujen ja -sovellusten monipuoliseen tarjontaan. Tämän yleistavoitteen saavuttamista edistää langattoman sähköisen viestinnän taajuusresurssien entistä joustavampi hallinta sekä yhdenmukaisuuden säilyttäminen tarpeen mukaan. Taajuusalueiden käytössä tulisi yleisesti soveltaa mahdollisimman vähän rajoittavia teknisiä käyttöehtoja radiotaajuuspolitiikkaa käsittelevän ryhmän (jäljempänä RSPG) 23. marraskuuta 2005 antamassa lausunnossa esitettävän WAPECS-menettelytavan (Wireless Access Policy for Electronic Communications Services) mukaisesti, joka asettaa käytetyn teknologian tai tarjottavan palvelun neutraaliuden poliittiseksi tavoitteeksi, jolla taajuuden käyttöä voidaan joustavoittaa ja tehostaa. Nämä tavoitteet otettaisiin käyttöön asteittain markkinahäiriöiden välttämiseksi. Komissio painotti myös taajuuksien käytön joustavoittamista tiedonannossaan "Joustavuudella vauhtia taajuuksien saantiin langattomille sähköisille viestintäpalveluille"[1] sekä tarvetta löytää johdonmukainen ja oikeasuhteinen ratkaisu taajuuksien joustavammalle käytölle sähköisten viestintäpalvelujen alalla toisen (GSM) ja kolmannen sukupolven (esimerkiksi UMTS) viestinnässä. |KUULEMISET JA VAIKUTUSTEN ARVIOINTI |Intressitahojen kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Komissio on jatkuvasti arvioinut taajuusalueen 900 MHz käyttöä, UMTS-järjestelmän ja muiden IMT-2000-järjestelmien kehittämistä sekä taajuuksien käytön joustavoittamista. Brysselissä järjestettiin 21. helmikuuta 2006 WAPECS-aiheinen tilaisuus. Komission 5. heinäkuuta 2006 antaman toimeksiannon perusteella CEPT ja sen sähköisen viestinnän komitea (jäljempänä ECC) ovat tehneet useita tutkimuksia, kuten sähköisen viestinnän komitean raportti 82 taajuusalueilla GSM 900 ja GSM 1800 toimivan UMTS-järjestelmän mukautuvuudesta (toukokuu 2006) ja sähköisen viestinnän komitean raportti 96 UMTS 900/1800 -järjestelmien ja muiden naapuritaajuuksilla toimivien järjestelmien yhteensopivuudesta (maaliskuu 2007), jotka on annettu radiotaajuuskomitealle (jäljempänä RSC) ja komissiolle. Raporteista on järjestetty sähköisen viestinnän komitean tuella julkinen kuuleminen. Vuodesta 1997 lähtien sähköisen viestinnän komitea on tehnyt tutkimuksia ja hyväksynyt useita raportteja, jotka koskevat UMTS-järjestelmän käyttöönottoa, sekä hankkinut tietoja alueen 900 MHz nykyisestä ja tulevasta käytöstä. CEPT on ollut mukana standardointitoimissa, jotka koskevat IMT-2000-standardiperhettä (UMTS mukaan luettuna), kuten kolmannen sukupolven matkaviestinnän kehittämisen yhteistyöhanketta (3GPP), joka kokoaa yhteen eri alueiden televiestintästandardeja käsitteleviä elimiä (ARIB, CCSA, ETSI, ATIS, TTA, ja TTC) ja jossa teollisuus on edustettuna järjestelmämäärittelyjen kehittämisessä. Näiden tietojen perusteella sähköisen viestinnän komitea tutki mahdollisuutta liittää UMTS-kanavia GSM:n käyttämille taajuusalueille aiheuttamatta häiriötä GSM-naapurikanaviin. Tutkimuksia jatketaan kattamaan muita ITU:n IMT-2000-perheen osia. Myös mahdollista vaikutusta naapuritaajuuksilla toimiviin palveluihin ja järjestelmiin on tutkittu. Kansalliset viranomaiset, eurooppalainen telealan standardisointilaitos (ETSI), teollisuus, käyttäjäryhmät ja muut asiasta kiinnostuneet osapuolet ovat osallistuneet sähköisen viestinnän komitean projektiryhmään (PT1), jossa koottiin ja tutkittiin naapuritaajuuksien järjestelmiin liittyviä tietoja. Sähköisen viestinnän komitea järjesti julkisen kuulemisen vuonna 2006 ennen kuin se hyväksyi päätöksensä ECC/DEC/(06)13, jossa suositetaan taajuusalueita 900 MHz ja 1800 MHz avattaviksi myös muiden järjestelmien kuin GSM:n käyttöön. |212 | Tiivistelmä vastauksista ja siitä, miten ne on otettu huomioon Sähköisen viestinnän komitean raporteissa todetaan, että UMTS-verkkoja voidaan ottaa käyttöön kaupunki-, taajama- ja maaseutualueilla GSM/900/1800-verkkojen rinnalla soveltamalla asianmukaista kantoaaltotaajuuksien erottelua. Ensimmäinen taajuusalueella 900 MHz käyttöön otettava uusi järjestelmä olisi näin ollen UMTS, jolla on merkitystä sekä teknisestä että Euroopan yhteisön politiikan näkökulmasta, sillä se mahdollistaisi yleiseurooppalaisten sähköisten viestintäpalvelujen käyttöönoton jatkossakin niin, että samat tai toiminnallisesti vastaavat palvelut olisivat kaikkien yhteisön kuluttajien käytettävissä. Sähköisen viestinnän komitean komissiolle järjestämä julkinen kuuleminen raporteista 82 ja 96 osoitti, että matkapuhelinteollisuus kannattaa vankasti aiemmin GSM-järjestelmille varattujen taajuuksien avaamista, sillä teollisuus ja kuluttajat hyötyisivät siitä suuresti. Eräät rinnakkaistaajuusalueiden käyttäjät olivat aluksi huolissaan mahdollisista häiriöistä, mutta nämä kysymykset ratkaistaan CEPT-raportissa 96 ja GSM-direktiivin korvaamisesta myöhemmin tehtävässä komission päätöksessä, jonka 3 artikla takaa GSM:n suojauksen. |Asiantuntijatiedon kokoaminen ja käyttö |221 | Lähteenä olleet tieteenalat ja asiantuntemuksen ala Taajuuksien hallinta, sähköinen viestintä, CEPT:n ja standardointielinten tekninen asiantuntemus. |222 | Käytetty menettely Komissio antoi radiotaajuuspäätöksen mukaisesti CEPT:lle toimeksiannon laatia raportti, jonka komissio tarkasti yhdessä radiotaajuuskomitean kanssa. Naapuritaajuusalueiden käyttäjien mielipiteet otettiin myös huomioon. Ottaen huomioon radiotaajuuspäätöksen 4 artiklan 4 kohdan komissio on katsonut tarpeelliseksi varmistaa, että uusissa järjestelmissä tarjotaan naapuritaajuuksien järjestelmille riittävä suoja sekä otetaan huomioon eurooppalaisen liikennepolitiikan tueksi mahdollisesti suunnitellut ilmailuviestintäjärjestelmät, jotka toimivat yli 960 MHz:n taajuuksilla. |223 | Tärkeimmät organisaatiot ja asiantuntijat, joita on kuultu Kansalliset viranomaiset, ETSI, GSM-viestinnän ja kolmannen sukupolven viestinnän käyttäjät, viestintäoperaattorit, valmistajat ja muut asiasta kiinnostuneet osapuolet. |2249 | Tiivistelmä saaduista ja huomioon otetuista asiantuntijalausunnoista Mahdollisesti vakavan riskin ja peruuttamattomien seurausten olemassaolosta ei ole mainintaa. |225 | Komissio totesi sähköisen viestinnän komitean raporttien perusteella, että GSM-taajuusalueen käyttö voidaan jakaa toisen yleiseurooppalaisen viestintäjärjestelmän, UMTSin, kanssa Euroopan yhteisön sähköisen viestinnän politiikan tavoitteiden saavuttamiseksi. Jotta taajuusalueen 900 MHz käyttö tehostuisi, GSM-direktiivi tulisi kumota ja uusi yhdenmukaistettu suunnitelma ottaa käyttöön komission päätöksellä. |226 | Asiantuntijalausuntojen julkistaminen CEPT-raportit ovat luettavissa osoitteissa: http://www.ero.dk/documentation/docs/docfiles.asp?docid=2168&wd=N http://www.ero.dk/documentation/docs/docfiles.asp?docid=2201&wd=N. Radiotaajuuskomitean raportit ovat luettavissa osoitteessa: http://ec.europa.eu/information_society/policy/radio_spectrum/docs/ref_docs/rsc18_public_docs/rsc06_99_ecc_int_rep_wapecs.pdf. |230 | Vaikutusten arviointi Koska GSM-direktiiviä ei voida kumota itsesääntelyllä, yhteissääntelyllä eikä kansallisten viranomaisten säännöksillä Euroopan yhteisön poliittisia tavoitteita vastaavan uuden suunnitelman nopean ja yhdenmukaisen käyttöönoton varmistamiseksi, GSM-direktiivi on kumottava neuvoston ja Euroopan parlamentin direktiivillä. Kumoamisen jälkeen tehdään radiotaajuuspäätöksen säännösten mukaisesti komission päätös, jolla käynnistetään uudet yhdenmukaistamistoimet, jotka komissio laatii yhdessä CEPT:n teknisten asiantuntijoiden kanssa ja radiotaajuuskomitean avustuksella. Koko sähköisen viestinnän ala ja kuluttajat hyötyisivät uudesta suunnitelmasta. Sisämarkkinoiden kannalta on tärkeää, että taajuusalueen 900 MHz käyttöedellytykset ovat avoimet ja yhdenmukaiset EU:n alueella, jotta voidaan helpottaa yleiseurooppalaisten palvelujen käyttöönottoa ja antaa kuluttajille mahdollisimman paljon vapautta valita palvelunsa ja taajuuksien käyttäjille vapaus valita haluamansa tekniikka. Radiotaajuuksien saatavuus auttaa varmistamaan Lissabonin tavoitteiden saavuttamisen ja panemaan täytäntöön i2010-aloitteen – kasvua ja työllisyyttä edistävä eurooppalainen tietoyhteiskunta[2], jonka tavoitteena on hyödyntää digitaalitalouden tarjoamat mahdollisuudet kasvun ja työllisyyden lisäämiseksi sekä nykyaikaisten palvelujen laajan levinneisyyden varmistamiseksi. Toimet hyödyttäisivät erityisesti Euroopan kansalaisia, sillä ne vähentäisivät huomattavasti kehittyneiden matkaviestinpalveluiden käytön ongelmia ja poistaisivat maantieteellisen digitaalisen jaon. Muiden järjestelmien kuin GSM:n uskotaan kehittyvän ja leviävän nopeammin maantieteellisesti kaikkialle Eurooppaan erityisesti maaseutualueilla. Uudet tehokkaat langattomat data- ja multimediapalvelut (esimerkiksi Internetin selaaminen ja mobiilitelevisio) edellyttävät pääsyä kolmannen sukupolven mobiiliverkkojen kaltaisiin verkkoihin, jotka käyttävät GSM:ää suurempia datanopeuksia tarjoavaa UMTS-teknologiaa. Lisäksi toimet parantaisivat palveluiden laatua ja laskisivat kuluttajahintoja. Kolmannen sukupolven mobiiliverkot on tällä hetkellä keskitetty korkeammille taajuusalueille, joiden signaalin etenemisominaisuudet ovat huonommat kuin taajuusalueella 900 MHz, minkä vuoksi verkon rakentaminen on kalliimpaa. Lisäksi korkeammat taajuudet ovat huonompia rakennusten läpäisemisen, palvelun laadun ja kuluttajahintojen kannalta. Toimenpiteet edistäisivät myös alan taloudellista kehitystä helpottamalla kehittyneiden matkaviestinpalveluiden käyttöä. Toimet avaavat uusia tulovirtoja operaattoreille ja lisäävät laitteiden ja tilojen (verkkoinfrastruktuurin, uuden terminaalien sukupolven) kysyntää. Toimet vaikuttaisivat myönteisesti ympäristöön, sillä ne vähentäisivät tarvittavien tukiasemien määrää matalampien taajuuksien ansiosta ja sopiviin tukiasemien sijaintiin liittyvien kiistojen riskiä. Ympäristövaikutuksista puhuttaessa ehdotetut toimet eivät vaikuta terveyden jatkuvan suojaamisen tarpeeseen sähkömagneettisia päästöjä vastaan. Aihetta säännellään terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille 29 päivänä huhtikuuta 2004 annetussa Euroopan parlamentin ja neuvoston direktiivissä 2004/40/EY sekä väestön sähkömagneettisille kentille (0 Hz–300 GHz) altistumisen rajoittamisesta 12 päivänä heinäkuuta 1999 annetussa neuvoston suosituksessa 1999/519/EY. Terveydensuojelun varmistamiseksi radiolaitteiden on oltava radio- ja telepäätelaitteista ja niiden vaatimustenmukaisuuden vastavuoroisesta tunnustamisesta 9 päivänä maaliskuuta 1999 annetun Euroopan parlamentin ja neuvoston direktiivin 1999/5/EY (radio- ja telepäätelaitedirektiivin) keskeisten säännösten mukaisia. Komissio tarkkailee jatkuvasti sähkömagneettisten kenttien terveysvaikutuksia, ja sen kehittymässä olevia ja vastikään havaittuja terveysriskejä käsittelevä tiedekomitea (SCENIHR) onkin tähän liittyen hiljattain aloittanut viimeaikaisten tutkimusten tieteellisten tietojen kattavan tarkastelun. |EHDOTUKSEN OIKEUDELLISET NÄKÖKOHDAT |305 | Ehdotetun toimen lyhyt kuvaus Taajuusalueiden 900 MHZ ja 1800 MHz Euroopan yhteisön politiikan tavoitteiden ja matkaviestinten kysynnän mukaisen käytön mahdollistamiseksi on ehdotettu direktiivin 87/372/ETY kumoamista ja sellaisen radiotaajuuspäätöksen mukaisen komission päätöksen hyväksymistä, joka yhdenmukaistaisi kyseisten taajuusalueiden käyttöedellytykset ja mahdollistaisi näin muiden kehittyneempien yleiseurooppalaisten matkaviestintäpalveluiden tarjoamisen. |310 | Oikeusperusta EY:n perustamissopimuksen 95 artikla. |320 | Toissijaisuusperiaate Toissijaisuusperiaatetta sovelletaan, koska asia, jota ehdotus koskee, ei kuulu yhteisön yksinomaiseen toimivaltaan. |Ehdotuksen tavoitteita ei voida saavuttaa riittävällä tavalla pelkästään jäsenvaltioiden toimin seuraavista syistä: |321 | Yhteisön politiikan tarpeiden mukaista taajuusalueen 900 MHz yhdenmukaista käyttöä ei voida taata jäsenvaltioiden toimiessa yksin, vaan se saavutetaan paremmin Euroopan yhteisön tasolla radiotaajuuspäätöksen mukaisilla sisämarkkinatoimilla. Uuden suunnitelman hyväksyminen edellyttää kuitenkin GSM-direktiivin kumoamista. |323 | GSM-direktiivi voidaan kumota vain Euroopan yhteisön direktiivillä. Taajuusalueen 900 MHz käytön uudet yhdenmukaistetut tekniset edellytykset on hyväksyttävä Euroopan yhteisön tasolla yhteisön politiikan tavoitteiden nopean ja yhdenmukaisen saavuttamisen takaamiseksi. |Ehdotuksen tavoitteet saavutetaan paremmin yhteisön toimilla seuraavista syistä: |324 | GSM-direktiivin kumoaminen ja GSM- ja UMTS-järjestelmien rinnakkaistoiminnan edellytysten hyväksyminen Euroopan yhteisön sitovilla yhdenmukaistamistoimilla on välttämätöntä, jotta voidaan taata uusien taajuuksien käytön edellytysten nopea ja yhdenmukainen käyttöönotto jäsenvaltioissa. Ilman tällaisia yhteisön toimia ei voida taata yhdenmukaista ja riittävän nopeaa ratkaisua. |325 | GSM-direktiivi estää muita yleiseurooppalaisia järjestelmiä käyttämästä taajuusaluetta 900 MHz ja hankaloittaa näin Euroopan unionin tietoyhteiskunnan toimintaa. Taajuusalueen 900 MHz yhdenmukaistettu käyttö voi tukea muita sovelluksia, jotka täyttävät yhteisön politiikan nykyiset tavoitteet. |Ehdotus on sen vuoksi toissijaisuusperiaatteen mukainen. |Suhteellisuusperiaate Ehdotus on suhteellisuusperiaatteen mukainen seuraavista syistä. |331 | Komissio kumoaa GSM-direktiivin ja ottaa käyttöön taajuusalueen 900 MHz uudet tekniset ehdot radiotaajuuskomitean avustuksella, mutta pitää GSM-palvelut edelleen toiminnassa. Ehdotetut toimet rajoittuvat taajuusalueisiin, jotka ovat merkittäviä yleiseurooppalaisten sovellusten sähköisten viestintäpalveluiden kannalta. Ottaen huomioon teknologian kehityksen ja kuluttajien tarpeet taajuusalueita voitaisiin avata myös muille yleiseurooppalaisille järjestelmille GSM:n ja UMTS:n rinnalla. Toimet eivät kata jäsenvaltioiden myöntämää oikeutta taajuuksien käyttämiseen. Mahdollisuuksien mukaan tarkoituksena on, että jäsenvaltiot voivat ottaa taajuusalueella käyttöön muita järjestelmiä omalla alueellaan ja naapurijäsenvaltioissa, mikäli järjestelmät toimivat GSM-järjestelmien ja muiden liitteessä lueteltujen yleiseurooppalaisten järjestelmien, kuten UMTS:n, rinnalla. |332 | CEPT:n tekniset asiantuntijat ja kansalliset asiantuntijat ovat laatineet uudet tekniset ehdot aiheuttamatta kuitenkaan uutta tarpeetonta taloudellista tai hallinnollista taakkaa yhteisössä tai kansallisella tai alueellisella tasolla. Uusien teknisten ehtojen avulla voidaan tarjota uusia mittakaavaetuja, maaseutualueiden parempi kattavuus sekä entistä useampia ja tehokkaampia palveluita yhteisössä operaattoreille ja käyttäjille. |Sääntelytavan valinta |341 | Ehdotettu sääntelytapa: EY:n perustamissopimuksen 95 artiklan nojalla annettu direktiivi. |342 | Muut sääntelytavat eivät tule kyseeseen seuraavasta syystä: Vain direktiivi voi kumota GSM-direktiivin, joka hyväksyttiin EY:n perustamissopimuksen 100 artiklan (vanha) perusteella. Vaikka kyseisellä direktiivillä mahdollistettu GSM-toiminta pysyy suojattuna, päätös takaa sen, että muut yleiseurooppalaiset järjestelmät, ensimmäisessä vaiheessa UMTS, voivat toimia GSM:n rinnalla taajuusalueella 900 MHz. |TALOUSARVIOVAIKUTUKSET |409 | Ehdotuksella ei ole vaikutuksia yhteisön talousarvioon. |LISÄTIEDOT |510 | Yksinkertaistaminen |511 | Ehdotuksessa säädetään sääntelyn parantamisesta sekä lainsäädännön, (EU:n tai kansallisten) viranomaisten hallintomenettelyiden ja yksityisten osapuolten hallintomenettelyiden yksinkertaistamisesta. Kumottava GSM-direktiivi on esteenä teknologian kehitykselle ja se estää teollisuutta ja kuluttajia käyttämästä uusille kehittyneille palveluille sopivaa taajuutta. |512 | Direktiivin kumoaminen ja uudet käyttöehdot määrittävän yhdenmukaistamistoimenpiteen hyväksyminen muuttavat sääntelymenettelyä, joka on suhteessa radiotaajuuspäätöksen tavoitteeseen liittää tekninen työ taajuuksien hallintaan käyttöönottotoimenpiteiden tasolla, ja vapauttaa näin Euroopan parlamentin ja neuvoston yksityiskohtaisista teknisistä harkinnoista. |513 | Taajuuksien yhdenmukaistaminen helpottaa kansallisten viranomaisten tehtävää ja täyttää niiden odotukset. |514 | Yhdenmukaistetut taajuuksien käyttöedellytykset avaavat uusia mahdollisuuksia matkaviestinoperaattoreille ja matkaviestintilaajille, erityisesti maaseudulla. |516 | Ehdotus sisältyy komission säännöllisesti tarkistettavaan yhteisön säännöstön päivitys- ja yksinkertaistamisohjelmaan. |520 | Olemassa olevan lainsäädännön kumoaminen Ehdotuksen hyväksyminen johtaa olemassa olevan lainsäädännön kumoamiseen. |560 | Euroopan talousalue Ehdotettu säädös koskee ETA-sopimuksen soveltamisalaan kuuluvaa alaa, minkä vuoksi se olisi ulotettava koskemaan Euroopan talousaluetta. |1.  2007/0126 (COD)EhdotusEUROOPAN PARLAMENTIN JA NEUVOSTON DIREKTIIVI,taajuusalueista, jotka varataan yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitettuun käyttöönottoon yhteisössä, annetun neuvoston direktiivin 87/372/ETY kumoamisesta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan,ottavat huomioon komission ehdotuksen[3],ottavat huomioon Euroopan talous- ja sosiaalikomitean lausunnon[4],ottavat huomioon alueiden komitean lausunnon[5],noudattavat EY:n perustamissopimuksen 251 artiklassa määrättyä menettelyä[6],sekä katsovat seuraavaa:(1) Taajuusalueet 890–915 ja 935–960 MHz (taajuusalue 900 MHz) on varattu kaikissa jäsenvaltioissa tarjottavalle yhteisen määrittelyn mukaiselle yleiseurooppalaiselle solukkojärjestelmäiselle yleiselle digitaaliselle matkaviestinpalvelulle, joka määritellään 25 päivänä kesäkuuta 1987 annetussa neuvoston direktiivissä 87/372/ETY taajuusalueista, jotka varataan yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitettuun käyttöönottoon yhteisössä[7]. Mainittua direktiiviä on täydennetty yleiseurooppalaisen yleisen solukkojärjestelmäisen digitaalisen maanpäällisen matkaviestinliikenteen yhteen sovitetusta käyttöönotosta yhteisössä 25 päivänä kesäkuuta 1987 annetulla neuvoston suosituksella[8] sekä yleiseurooppalaisen maanpäällisen yleisen digitaalisen solukkojärjestelmäisen matkaviestinliikenteen (GSM) yhteensovitetun käyttöönoton viimeisestä vaiheesta yhteisössä 14 päivänä joulukuuta 1990 annetulla neuvoston päätöslauselmalla[9].(2) Kasvua ja työllisyyttä edistävää eurooppalaista tietoyhteiskuntaa koskevan i2010-aloitteen[10] ja sisämarkkinoiden tavoitteiden saavuttamiseksi sekä kilpailun maksimoimiseksi taajuusalueen 900 MHz käyttöä olisi vapautettava mahdollisimman paljon muille teknologiatyypeille siten, että yhdenmukaisten yleiseurooppalaisten palveluiden käyttöönottoa voidaan koordinoida samalla, kun käyttäjille annetaan mahdollisimman paljon valinnanvapautta palvelujen ja teknologian suhteen.(3) Markkinoiden kehitys on saanut matkapuhelinalan kannattamaan yleisesti sitä, että taajuusalueen 900 MHz varaaminen GSM:lle lopetetaan, jotta taajuusalueilla 890–915 ja 935–960 MHz voitaisiin ottaa käyttöön uusia digitaaliteknologioita, jotka pystyvät tarjoamaan innovatiivisia yleiseurooppalaisia palveluita ja toimimaan GSM-järjestelmien rinnalla. Näiden taajuusalueiden signaalin etenemisominaisuudet mahdollistavat pidemmän kantaman kuin korkeammat taajuusalueet, minkä ansiosta nykyaikaisia puheensiirto-, data- ja multimediapalveluita voidaan viedä harvaan asutuille alueille ja maaseutualueille.(4) Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyllä Euroopan parlamentin ja neuvoston päätöksellä N:o 676/2002/EY[11] (radiotaajuuspäätös) vahvistettiin yhteisön politiikka ja oikeudellinen kehys poliittisten lähestymistapojen koordinoimiseksi sekä tarvittavilta osin yhdenmukaisten edellytysten takaamiseksi sisämarkkinoiden luomisen ja toiminnan edellyttämälle radiotaajuuksien saatavuudelle ja tehokkaalle käytölle. Päätöksen nojalla komissio voi hyväksyä teknisiä käyttöönottotoimenpiteitä radiotaajuusalueiden saatavuuden ja tehokkaan käytön edellytysten yhdenmukaisuuden varmistamiseksi.(5) Komissio antoi radiotaajuuspäätöksen periaatteiden ja tavoitteiden mukaisesti Euroopan posti- ja telehallintojen konferenssille (jäljempänä CEPT) toimeksiannon kehittää tietyille taajuusalueille, 900 MHz mukaan luettuna, tekniset ehdot, jotka rajoittavat niiden käyttöä mahdollisimman vähän.(6) CEPT laati toimeksiannon mukaisesti tekniset ehdot UMTS:n toiminnalle taajuusalueella 900 MHz GSM:n rinnalla sillä periaatteella, että koska taajuusalue 900 MHz on varattu yhteisön GSM-järjestelmille, jotka käyttävät sitä laajasti, rinnakkaistoiminta varmistaisi GSM:n ja UMTS:n täyden yhteensopivuuden GSM:n nykyisen käytön suojaamiseksi taajuusalueella 900 MHz koko yhteisössä niin kauan kuin sille on kysyntää.(7) Jotta taajuusalueen 900 MHz varaus GSM:lle voidaan poistaa ja alueella ottaa käyttöön uusia digitaaliteknologioita GSM-järjestelmien rinnalla, direktiivi 87/372/ETY on kumottava,OVAT ANTANEET TÄMÄN DIREKTIIVIN:1 artiklaKumotaan neuvoston direktiivi 87/372/ETY …2 artiklaTämä direktiivi tulee voimaan päivänä, jona se julkaistaan Euroopan unionin virallisessa lehdessä.3 artiklaTämä direktiivi on osoitettu kaikille jäsenvaltioille.Tehty BrysselissäEuroopan parlamentin puolesta Neuvoston puolestaPuhemies Puheenjohtaja [1] KOM(2007) 50.[2] Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle, KOM(2005) 229 lopullinen.[3] EUVL C [...], […], s. [...].[4] EUVL C [...], […], s. [...].[5] EUVL C [...], […], s. [...].[6] EUVL C [...], […], s. [...].[7] EYVL L 196, 17.7.1987, s. 85.[8] EYVL L 196, 17.7.1987, s. 81.[9] EYVL C 329, 31.12.1990, s. 25.[10] Komission tiedonanto neuvostolle, Euroopan parlamentille, Euroopan talous- ja sosiaalikomitealle ja alueiden komitealle, KOM(2005) 229 lopullinen.[11] EUVL L 108, 24.4.2002, s.1.